PRITARTA

Klaipėdos rajono savivaldybės administracijos direktoriaus

2015 m. sausio 22 d. įsakymu Nr. AV-152

PATVIRTINTA

Klaipėdos r. Priekulės vaikų lopšelio-darželio direktoriaus

2015 m. sausio 22 d. įsakymu Nr.I1-8

**KLAIPĖDOS R. PRIEKULĖS VAIKŲ LOPŠELIO-DARŽELIO 2015−2019 METŲ**

**STRATEGINIS PLANAS**

**I. BENDROSIOS NUOSTATOS**

Priekulės vaikų lopšelio-darželio 2015–2019 metų strateginis planas parengtas siekiant efektyviai organizuoti įstaigos veiklą, gerinti ugdymo(si) kokybę, sutelkti įstaigos bendruomenės pastangas švietimo pokyčiams, atitinkantiems šiuolaikinę ikimokyklinio ir priešmokyklinio ugdymo(si) sampratą, tikslingai naudoti finansinius, materialinius ir intelektinius išteklius.

Klaipėdos r. Priekulės vaikų lopšelio-darželio 2015−2019 metų strateginis planas parengtas vadovaujantis:

Lietuvos Respublikos švietimo įstatymu 2011 m.;

Valstybinės švietimo strategijos 2013−2022 metų nuostatomis;

Lietuvos Respublikos švietimo ir mokslo ministerijos 2015−2017 metų strateginiu veiklos plano projektu;

Klaipėdos rajono savivaldybės strateginiu 2014−2016 metų veiklos planu;

Klaipėdos r. Priekulės vaikų lopšelio-darželio nuostatais, veiklos kokybės įsivertinimo rezultatais, savivaldos veiklos ataskaitomis, bendruomenės narių pasiūlymais.

Strateginį planą rengė darbo grupė, patvirtinta Priekulės vaikų lopšelio-darželio direktoriaus 2014 m. gruodžio 1 d. įsakymu Nr. I1-68.

**II. LOPŠELIO-DARŽELIO PRISTATYMAS**

Priekulės vaikų lopšelis-darželis įsteigtas 1978-03-23

Lopšelio-darželio adresas: Lietuvininkų g. 11, LT-96341 Priekulė, Klaipėdos r.

Tel. (8 46) 45 41 05, el. p. [darzelisp@gmail.com](mailto:darzelisp@gmail.com)

Teisinė forma – biudžetinė įstaiga.

Priklausomybė – savivaldybės mokykla.

Savininkas – Klaipėdos rajono savivaldybė.

Savininko teises ir pareigas įgyvendinanti institucija – Klaipėdos rajono savivaldybės taryba.

Pagrindinė paskirtis – ikimokykliniam ugdymui skirta mokykla.

Institucijos grupė – neformaliojo švietimo mokykla.

Institucijos tipas – lopšelis-darželis.

Mokymo kalba – lietuvių kalba.

Mokymo forma – dieninė.

**III. SITUACIJOS ANALIZĖS ETAPAI**

1. **Išorinės aplinkos išteklių analizė**

Šalies gyventojų išsilavinimas yra lemiamas įvairių politinių, socialinių, ekonominių veiksnių, kurių kontekste funkcionuoja ir savo veiklą organizuoja visos ugdymo institucijos, tarp jų ir ikimokyklinio bei priešmokyklinio ugdymo įstaigos. Ikimokyklinis ir priešmokyklinis ugdymas yra pirminė Lietuvos švietimo sistemos pakopa, užtikrinanti lygaus starto galimybes tolimesniam mokymuisi aukštesnėse švietimo sistemos pakopose, tad svarbu, kokie reikalavimai ir reikšmė šiam ugdymui yra skiriami šalies politiniame, socialiniame, ekonominiame ir technologiniame inovacijų lygmenyse.

* 1. **Politiniai-teisiniai veiksniai**

Lietuvos politiniame gyvenime vyksta nuolatiniai pokyčiai. Vaikų gerovės valstybės politikos strategijoje 2014–2022 m. bus siekiama ugdymo kokybės užtikrinimo ir veiksmingumo. Lietuvos politikos poslinkiai leidžia numatyti ikimokyklinio ir priešmokyklinio ugdymo institucijų veiklos gaires: daugiau dėmesio skirti vaikų specialiųjų poreikių tenkinimui, skatinti savo institucijoje bendrųjų kompetencijų ugdymą, siekti efektyvaus ir našaus investicijų panaudojimo. Lopšelis-darželis savo veiklą grindžia Lietuvos Respublikos Konstitucija, Lietuvos Respublikos švietimo įstatymu, Vaiko teisių konvencija, Lietuvos Respublikos Vyriausybės nutarimais**,** Lietuvos Respublikos švietimo ir mokslo ministroįsakymais,Klaipėdos rajono savivaldybės tarybos sprendimais,Klaipėdos rajono savivaldybės administracijos direktoriaus įsakymais,lopšelio-darželio nuostatais ir kitais teisės aktais.

* 1. **Ekonominiai veiksniai**

Nuo 2011 m. sausio 1 d. įvestas ikimokyklinio ugdymo krepšelis sudaro sąlygas didinti ikimokyklinio ugdymo prieinamumą ir paslaugų įvairovę. Ikimokyklinio ugdymo krepšelis skiriamas 20 val. per savaitę (4 val. per dieną) ugdymui finansuoti. Šios lėšos panaudojamos ugdymo priemonėms įsigyti, pažintinei veiklai, darbuotojų kvalifikacijai tobulinti, informacinėms ir komunikacinėms technologijoms diegti bei naudoti0. Įvedus ir ikimokyklinio ugdymo vaikams mokinio krepšelį, lėšų pakanka. Kitą pedagogų darbo užmokesčio dalį ir aplinkos lėšas finansuoja savivaldybė. Įstaigai yra galimybė dalyvauti ES finansuojamuose ir kituose projektuose, o tai leidžia turtinti lopšelio-darželio materialinę bazę. Lopšelis-darželis 2011 metais renovuotas, aptverta teritorija nauja tvora, tačiau liko nešiltinta fasadinė dalis.

**1.3. Socialiniai demografiniai veiksniai**

Valstybinėje švietimo 2013–2022 metų strategijoje numatyta užtikrinti švietimo prieinamumą ir lygias galimybes išskleisti individualius gebėjimus ir tenkinti specialiuosius ugdymo poreikius. Lopšelis-darželis vienintelė ikimokyklinė įstaiga Priekulės mieste. Ugdomi 136 vaikai iš miestelio ir aplinkinių kaimų. Įstaigą lanko 6 vaikai. turintys specialiųjų ugdymosi poreikių ir 52 vaikai turintys kalbos ir komunikacijos sutrikimų. Jiems teikiama logopedo ir specialiojo pedagogo pagalba. Pedagogės sėkmingai dalyvauja tarptautinėje socialinių įgūdžių ugdymo programoje „Zipio draugai“. Ugdymo įstaigą neramina tai, kad įstaigoje nėra psichologo, nes 30,8 procentai vaikams reikalinga pagalba. Svarbi pozityvi priemonė – lengvatos už vaiko išlaikymą ikimokyklinėje įstaigoje, skatinančios vaikų šeimas naudotis ugdymo įstaigos paslaugomis: nemoka už maitinimą 20 vaikų, o 50 procentų sumažintą mokestį už maitinimą gauna 31 vaikas. Ikimokyklinio ugdymo prieinamumo problema aktuali ne tik Gargždų mieste, bet ir Priekulės miestelyje. Nuo 2012 m. netalpinant ikimokyklinio amžiaus vaikų, priešmokyklinis ugdymas perkeltas į Priekulės Ievos Simonaitytės gimnaziją.

* 1. **Technologiniai veiksniai**

Didėja Lietuvos gyventojų kompiuterinis raštingumas. Sparčiai kompiuterizuojamos įmonės, valstybinės įstaigos, teikiama vis daugiau elektroninių paslaugų. Siekdama užtikrinti kokybišką ugdymo procesą įstaiga kasmet stengiasi diegti naujas technologijas. 2012 metais renovavus įstaigą įrengtas metodinis kabinetas su kompiuterine įranga, daugiafunkciniu projektoriumi, vaizdo kamera, internetine prieiga. IKT priemonės įsigyjamos iš mokinio krepšelio bei paramos lėšų. Visų grupių auklėtojos turi kompiuterius, skaitmeninius fotoaparatus, muzikos grotuvus. Pedagogai, logopedė, meninio ugdymo mokytoja turi galimybę dirbti su interaktyvia lenta. Kompiuterizuotos direktorės, direktoriaus pavaduotojos ugdymui, logopedės, sandėlininkės, vyr. buhalterės (įdiegtos buhalterinės apskaitos programos: FINAS, FINET, FINALGA) ir ūkvedės darbo vietos. Darbo vietose yra internetinė prieiga. Įstaiga turi savo internetinę svetainę.

**2. Vidaus išteklių analizė**

**2.1. Materialiniai ištekliai**

Lopšelis-darželis yra viešasis juridinis asmuo, turintis anspaudą, atsiskaitomąją ir kitas sąskaitas Lietuvos Respublikos įregistruotose bankuose. 2005 metais lopšeliui-darželiui suteiktas ūkinis – finansinis savarankiškumas. 2011 metais renovuota įstaiga už 1664776,63 Lt. Įstaigoje atnaujinta tvora ir pagaminti nauji vartai 2013 m. už 50000 Lt. Ugdymo priemonių įsigijimui, ugdomosios aplinkos gerinimui, lauko aikštelių ir žaidimų aikštelių atnaujinimui ir turtinimui, virtuvės įrangos įsigijimui panaudotos 2 procentų gyventojų pajamų mokesčių lėšas: 2011 m. – 9081,36 Lt, 2012 m. – 10321,07 Lt, 2013 m. – 11018,67 Lt, 2014 m. – 10221,96 Lt ir gautas papildomas lėšas iš projektų: 2013 m. – 145,40 Lt, 2014 m. – 177,10 Lt..

**2.2. Žmogiškieji ištekliai**

Lopšeliui-darželiui patvirtinti 32,65 etatai, dirba 32 darbuotojai. Lopšelyje-darželyje dirba 17 pedagogų, iš kurių 10 atestuoti vyresniojo auklėtojo kvalifikacinei kategorijai, 3 turi auklėtojo kvalifikacinę kategoriją, 1 turi vyresniosios meninio ugdymo mokytojos kvalifikacinę kategoriją, 1 turi specialiojo pedagogo kvalifikacinę kategoriją. Direktorė ir direktoriaus pavaduotoja ugdymui turi antrąją vadovo kvalifikacinę kategoriją. Reikalingas auklėtojo padėjėjo etatas darbui su specialiųjų poreikių turinčiais vaikais.

**2.3. Organizacinė struktūra**

Nuo 2012 m. lopšelis-darželis vykdo ikimokyklinio ugdymo programą. Įstaigoje veikia 7 ikimokyklinio ugdymo grupės, viena iš jų - ankstyvojo amžiaus grupė. Įstaigą lanko 136 vaikai.

**2.4. Planavimo sistema**

Įstaiga savo veiklą planuoja rengdama strateginį veiklos planą, mokslo metų veiklos planus. Ikimokyklinio ugdymo pedagogai rengia metinius ugdomosios veiklos planus, planuoja kasdieninę veiklą. Planuojant įstaigos veiklą aktyviai dalyvauja įstaigos savivaldos institucijos, lopšelio-darželio direktoriaus įsakymu sudarytos darbo grupės.

**2.5. Finansiniai ištekliai**

Lopšelio-darželio veikla finansuojama iš Klaipėdos rajono savivaldybės biudžeto, specialiųjų programų ir mokinio krepšelio lėšų, rėmėjų ir gautos paramos bei projektų lėšos.

**2.6. Ryšių sistema**

Lopšelis-darželis bendradarbiauja su švietimo, sveikatos, kultūros, sporto, teisėsaugos, vaikų teisių apsaugos, mokslo ir studijų institucijomis, kitomis švietimo įstaigomis ir vietos bendruomene, sudaro sutartis dėl studentų praktikos, bendrų renginių organizavimo, dalyvauja respublikinėse ir tarptautinėse programose ir projektuose. Informacija apie įstaigos veiklą skelbiama vietinėje ir respublikinėje spaudoje, lopšelio-darželio internetinėje svetainėje [www.priekulesdarzelis.lt](http://www.priekulesdarzelis.lt)

**2.7. Priežiūros sistema**

Lopšelio-darželio pedagoginės ir ūkinės veiklos priežiūrą vykdo įstaigos vadovai pagal sudarytą priežiūros planą. Pagrindiniai vidaus dokumentai, pagal kuriuos vykdoma veiklos kontrolė, yra lopšelio-darželio nuostatai, darbo tvarkos taisyklės, metinis veiklos planas, pareigybių aprašymai. Kasmet vykdomas veiklos kokybės įsivertinimas. Už įstaigos finansinę veiklą atsakingas įstaigos vadovas. Įstaigos finansinę veiklą kontroliuoja Klaipėdos rajono savivaldybės administracijos vidaus audito skyrius. Lopšelio-darželio ugdymo proceso priežiūrą vykdo Klaipėdos rajono savivaldybės administracijos Švietimo skyrius.

**3. SSGG (stiprybių, silpnybių, galimybių ir grėsmių) analizė**, atlikta vadovaujantis plačiojo audito rezultatais.

|  |  |
| --- | --- |
| **Stiprybės** | **Silpnybės** |
| • Sukurta aplinka jauki, estetiška, saugi, pritaikyta bendruomenės narių  poreikiams. Aplinkos turtinimui efektyviai naudojamos 2 procentų  pajamų mokesčio paramos lėšos;  • Susiformavusios įstaigos tradicijos yra pripažįstamos ir puoselėjamos;  • Stipri įvaizdžio kūrimo kultūra; glaudus bendradarbiavimas su šeima;  • Atnaujintas interneto tinklalapis, gera informacijos sklaida apie įstaigos  veiklą ([www.priekulesdarzelis.lt](http://www.priekulesdarzelis.lt));  • Ugdymo(si) aplinkos, priemonės atitinka vaikų amžių, poreikius  interesus;  • Teikiama kvalifikuota specialiojo pedagogo, logopedo pagalba, vaikai,  turintys kalbos ir specialiųjų ugdymosi poreikių sutrikimų, integruoti į  bendrąsias grupes;  • Visose grupėse sukurtos kompiuterizuotos darbo vietos;  • Sukurta veiksminga vaiko daromos pažangos vertinimo sistema;  • Veiklos erdvė ir jos būklė įstaigoje yra patraukli, saugi. | • Nepakankamai veiksminga bendruomenės narių bendravimo ir  bendradarbiavimo kokybė;  • Tobulintina ugdomojo proceso planavimo kokybė;  • Neišnaudojamos naujųjų technologinių galimybės ugdymo proceso  tobulinimui;  • Nepakankama psichologinė ir socialinė pagalba vaikui, šeimai, nėra  įstaigoje specialistų;  • Įstaigos teikiamos ugdymo paslaugos nepatenkina visų norinčių šeimų  prašymų gauti įstaigos paslaugas;  • Trūksta pedagogų iniciatyvos, siekiant aukštesnių kvalifikacinių  kategorijų;  • Sukurta įstaigos vidaus audito įsivertinimo ir vertinimo sistema yra  tobulintina;  • Trūksta patalpų (nėra sporto salės). |
| **Galimybės** | **Grėsmės** |
| • Nuolatinis ugdymo sąlygų gerinimas. Dalyvavimas tarptautiniuose  projektuose, ES finansuojamose programose, konkursuose;  projektinėje veikloje, siekiant pritraukti įvairių fondų lėšas;  • Taikymas patrauklių ir veiksmingų priemonių, skatinančių aktyvų  šeimos dalyvavimą ugdymo procese;  • Nuolatinis siekimas profesinio tobulėjimo;  • Skleisti savo darbo patirtį rajone, palaikyti ryšį su priešmokyklinio  ugdymo ir pradinių klasių pedagogais;  • Naujų ugdymo(si) formų taikymas ugdomajame procese;  • Galimybė kreiptis į Klaipėdos r. pedagoginės ir psichologinės tarnybos  specialistus dėl psichologinės ir socialinės pagalbos vaikams ir jų  šeimoms;  • Siekti aktyvaus ugdytinių tėvų − pedagogų bendravimo ir  bendradarbiavimo su socialiniais partneriais;  • Vaiko sveikatos stiprinimo galimybės;  • Skatinti kūrybinių išteklių panaudojimą, kuriant įstaigos aplinką. | • Daugėjantis vaikų su kalbos ir komunikacijos, elgesio ir kitais raidos  vystymosi sutrikimais skaičius;  • Blogėjantis ikimokyklinio amžiaus vaikų sveikatos indeksas;  • Nepatenkinti tėvų prašymai dėl vaikų priėmimo į darželį;  • Neturint įstaigoje psichologo sunku suteikti sistemingą, efektyvią  pagalbą vaikui ir jo šeimai;  • Nepakankamos galimybės materialinėmis priemonėmis motyvuoti  įstaigos darbuotojus;  • Tėvų užimtumas − ribotos galimybės dalyvauti ugdomojoje veikloje;  • Neapibrėžti valstybiniai švietimo reikalavimai ikimokykliniam  ugdymui (ugdymo turinio, ugdymosi pasiekimų sistema). |

**IV. 2012**−**2014 METŲ STRATEGINIO PLANO VEIKSMINGUMO ANALIZĖ**

Įgyvendinant 2012–2014 metų strateginį planą buvo numatyti trys tikslai. Pirmasis tikslas – teikti kokybiškas ir šiuolaikiškas ugdymo(si) paslaugas. Antras tikslas – saugoti ir stiprinti fizinę ir dvasinę vaiko sveikatą. Trečias tikslas – puoselėti, gaivinti, palaikyti etninės kultūros tradicijas.

1. Tikslas. Teikti kokybiškas ir šiuolaikiškas ugdymo(si) paslaugas.

1. Uždavinys. Gerinti ugdymo proceso kokybę.

Gerinant ugdymo proceso kokybę, siekta ugdymo turinį padaryti įdomesnį ir patrauklesnį. Atnaujinta Ikimokyklinio ugdymo programa ir nuoseklus kasdieninis veiklos planavimas patenkino grupės ir individualius vaikų ugdymosi poreikius. Ugdymo proceso organizavimui teigiamą įtaką darė vykdyti tarptautiniai, respublikiniai projektai: „Naujosios kartos vaikai (Pozityvus žvilgsnis į vaiką. Vaiko kūrybiška ranka.)“, „Miklūs piršteliai – graži kalba“, „Ebru menas – tapymas ant vandens“, programos: „Zipio draugai“, „V. Šerborn vystymo judesio metodas ir jo diegimas praktikoje“. Draminėje veikloje „Bebenčiuko teatras“ buvome įvertinti už geriausią dramatizaciją (2012 m., 2014 m.). Siekiant nuoseklaus vaiko ugdymo kartu su Priekulės Ievos Simonaitytės gimnazijos pedagogais vykdomas projektas „Kaip palengvinti vaikų perėjimą iš darželio į mokyklą“.

2. Uždavinys. Tobulinti pedagogų kompetencijas.

Pagerėjo teikiamų paslaugų kokybė. Pedagogės kvalifikaciją tobulino dalyvaudamos kvalifikacijos kėlimo seminaruose, kursuose, mokymuose. Dvi auklėtojos įgijo ikimokyklinio ugdymo auklėtojo profesinę kvalifikaciją. Direktorė ir direktoriaus pavaduotoja ugdymui įgijo antrąją vadybinę kvalifikacinę kategoriją. Pedagogai aktyviai dalinosi gerąją pedagogine patirtimi: tarptautinėje-praktinėje konferencijoje „Alternatyvūs ir kūrybiški metodai kalbos sutrikimų prevencijoje“ pristatytas pranešimas „Tarptautinio projekto Naujosios kartos vaikai įgyvendinimo rezultatai“. Apie individualių programų įgyvendinimo galimybes ir gerąja darbo patirtimi dalijosi rajono metodinėje diskusijoje „Kolega – kolegai“ auklėtojos Dž. Kavolienė ir D. Strumylienė. Jos pristatė filmuotą medžiagą „Lankstinių taikymas ugdant vaikų saviraišką teatrinėje veikloje“, „IKT taikymas ugdymo procese ruošiant vaikus mokyklai“. Visi pedagogai savo darbe naudoja informacines komunikacines technologines priemones, taiko interaktyvią lentą.

3. Uždavinys. Sudaryti sąlygas tėvams dalyvauti ugdymo procese.

Sukurtas vaiko pasiekimo aplankas skatino tėvus dalyvauti ugdymo procese, vertinti vaiko raidą, pasiekimus, numatyti ugdymosi tikslus. Teiktos logopedo, specialiojo pedagogo konsultacijos vaikų ugdymo klausimais. Organizuotos paskaitos tėvams pedagoginėmis, psichologinėmis temomis: „Vaikų psichologija per amžiaus tarpsnius“, „Tėvų ir pedagogų sąveika: nuo bendravimo iki bendradarbiavimo“. Tėvai su įstaigos bendruomene aktyviai dalyvauja respublikiniame vaikų meno projekte „Laivelis mamai“, „Skarelė mamai“, „Skėtis mamai“, Mažojo Princo Fondo iniciatyvoje „Visa Lietuva skaito vaikams“ ir aplinkosauginiame projekte „Mes rūšiuojam“. Tėvai aktyvūs dalyviai įstaigoje organizuojamose parodose, šventėse, edukacinių erdvių kūrime. Sėkmingas bendravimas ir bendradarbiavimas su šeima parodė, kad įstaigoje teikiamos paslaugos tenkina tėvų poreikius, vaikai jaučiasi emociškai ir fiziškai saugūs.

2. Tikslas. Saugoti ir stiprinti vaikų sveikatą.

1. Uždavinys. Kurti saugią, sveiką ir judėjimą skatinančią aplinką.

Siekiant švietimo paslaugų prieinamumo, įstaigoje tenkinami vaikų saugumo, sveikatos, judėjimo poreikiai. Įstaigoje sukurta saugi ugdymo(si) aplinka: nauja įstaigos tvora padeda išvengti teritorijos niokojimo, vaikai jaučiasi saugesni, aikštelėse atnaujintos pavėsinės, smėlio dėžės, įrengtas sveikatingumo takas, žaidimų aikštelės papildytos sportiniu inventoriumi. Pagerėjo ugdymo sąlygos, įstaiga tapo patrauklesnė: sukurta edukacinė erdvė „Pažinkime pasaką“, atnaujinta lauko „Sodybėlė“. Dalyvauta „Geriausiai tvarkomų mokyklų edukacinių erdvių apžiūroje-konkurse“, kuriame buvome įvertinti Klaipėdos rajono savivaldybės padėkos raštu „Už kūrybingą veiklą skatinančios aplinkos kūrimą“ (2014-08- 25 Nr. MV-80/AV-1978).

2. Uždavinys. Formuoti bendruomenėje sveikos gyvensenos sampratą.

Atsakingai organizuota ugdytinių sveikatinimo veikla: edukacinės valandėlės, atviros veiklos, viktorinos, konkursai. Dalyvauta respublikiniuose renginiuose: „Aš bėgu“, „Europos judėjimo savaitės bėgimo varžybos“, „Savaitė be patyčių“. Kasmet įstaiga organizuoja šeimos sporto šventę, į kurią kviečiami vaikai, nelankantys ikimokyklinės įstaigos. Pedagogai vykdo trumpalaikius ir ilgalaikius sveikatingumo projektus, kuriuose aktyviai dalyvauja tėvai. Įstaiga dalyvauja ES programoje „Vaisių vartojimo skatinimas ugdymo įstaigose“ ir „Pienas vaikams“.

3. Tikslas. Puoselėti, gaivinti, palaikyti etninės kultūros tradicijas.

1. Uždavinys. Skatinti pažinti ir perimti tautos kultūrą, savo krašto papročius.

Lopšelyje-darželyje sukurta jauki, estetiška, vaikų kūrybą, vaizduotę, saviraišką skatinanti aplinka, paremta lietuvių liaudies etninės kultūros pagrindais. Puoselėjant mūsų krašto etninę kultūrą, įstaigoje ir už jos ribų aktyviai dalyvauja tėvai, seneliai. Siekiant geriau pažinti savo krašto papročius, šeimos vertybes, lopšelyje-darželyje rengiamos Močiučių vakaronės, Advento vakarai ir Velykų šventės. Dalyvaujant Sekminių šventėje, miestelio bendruomenės renginiuose pristatoma savo krašto kultūra.

Įgyvendinant 2012–2014 metų strateginio plano tikslus ir uždavinius vadovavomės veiklos kokybės įsivertinimo rezultatais. Kiekvienais mokslo metais savo veiklą vertinome atlikdami platųjį vidaus įsivertinimą pagal „Ikimokyklinio ugdymo mokyklos vidaus audito metodika 2005 m.“ ir Klaipėdos r. savivaldybės administracijos Švietimo skyriaus vedėjo 2013 m. rugsėjo 17 d. įsakymu Nr. V-61 pritartu „Neformaliojo švietimo mokyklos veiklos kokybės įsivertinimo rekomendacijų aprašu“.

|  |  |  |
| --- | --- | --- |
| 2011–2014 m. m. | | |
| Didžiausi privalumai | Didžiausi trūkumai | Tobulinti pasirinkta veikla |
| 1.1.2. Aplinkos svetingumas, saugumas, estetika  1.1.5. Tradicijos  1.2.3. Įvaizdžio kūrimo kultūra  4.2.4. Vaiko sveikatos stiprinimas  5.2.2. Ugdymą(si) skatinanti aplinka | 1.1.1. Vaikų kultūra  1.1.3. IUM mikroklimatas  2.2.1. Ugdymo turinio ir kasdienės veiklos planavimas  2.4.3. Šeimos gaunamos informacijos kokybė  4.2.3. Psichologinė ir socialinė pagalba | 1.1.3. IUM mikroklimatas  2.2.1. Ugdymo turinio ir kasdienės veiklos planavimas  2.4.3. Šeimos gaunamos informacijos kokybė  4.2.3. Psichologinė ir socialinė pagalba  4.3.1. Pagalbos ir paramos šeimai įvairovė |

Įsivertinimo duomenis, atsižvelgus į įstaigos didžiausius privalumus ir trūkumus, naudojome rengiant 2015–2019 metų strateginį planą.

**V. LOPŠELIO-DARŽELIO VEIKLOS STRATEGIJA**

**Vizija −** atvira ir šiuolaikiška ikimokyklinė įstaiga, gebanti atpažinti ir tenkinti kiekvieno vaiko ir jo šeimos poreikius, ugdymą grindžianti inovatyviais metodais ir modernia aplinka, sauganti vaikų sveikatą ir puoselėjanti kultūrinį bei dvasinį paveldą.

**Misija** − teikti kokybiškas švietimo paslaugas, tenkinti ugdymo(si) poreikius pagal ikimokyklinio ir priešmokyklinio ugdymo programas, užtikrinančias sėkmingą vaiko pasirengimą ugdymuisi mokykloje, sudaryti sąlygas sveikos gyvensenos ir etninių vertybių plėtojimui, siekti darnaus bendradarbiavimo su šeima, efektyviai naudoti įstaigai skirtus išteklius.

**Filosofija**. Vaikai − unikali vertybė.

Šeima − aktyvi ugdomojo proceso dalis.

Pedagogai − kvalifikuoti ir motyvuoti specialistai.

Bendruomenė − tradicijų ir papročių puoselėtoja.

**Vertybės:**

Atsakingumas − kiekvienas prisiima atsakomybę už vaiko sėkmę.

Kūrybiškumas − naujas idėjas, iššūkius priimti kaip naujas galimybes tobulėti.

Saugumas − saugi ir jauki aplinka skatina norą pažinti, kurti, būti fiziškai ir dvasiškai sveikiems.

Tautiškumas − pilietiškumas ir tradicijų puoselėjimas stiprina šeimos vertybes.

**VI. STRATEGINIAI PRIORITETAI, TIKSLAI IR UŽDAVINIAI**

**1. Prioritetas. Lopšelio-darželio vertybių puoselėjimas.**

**1.1. Tikslas.** Siekti fizinės ir dvasinės vaiko ir šeimos gerovės.

1.1.1. Uždavinys. Kurti jaukią, judėjimą ir sveiką gyvenseną skatinančią aplinką.

1.1.2. Uždavinys. Sukurti veiksmingą psichologinių ir socialinių poreikių tenkinimo sistemą.

**1.2. Tikslas.** Puoselėti etnines kultūros tradicijas.

1.2.1. Uždavinys. Stiprinti lopšelio-darželio tradicijas, siekiant aktyvaus šeimos dalyvavimo.

1.2.2. Uždavinys. Plėtoti partneriškus santykius su kitomis įstaigomis, propaguojant etnines tradicijas.

**2. Prioritetas. Ugdymo kokybės tobulinimas.**

**2.1. Tikslas.** Siekti veiksmingo įstaigos veiklos vertinimo, įsivertinimo ir planavimo.

2.1.1. Uždavinys. Skatinti komandinį darbą vertinant ir planuojant įstaigos veiklą.

2.1.2. Uždavinys. Siekti veiksmingo veiklos kokybės rezultatų panaudojimo veiklai tobulinti.

**2.2. Tikslas.** Siekti pedagogų aukštesnės kvalifikacijos, stiprinti profesinę kompetenciją.

2.2.1. Uždavinys. Siekti profesinės kompetencijos augimo.

2.2.2. Uždavinys. Vykdyti pedagoginės patirties sklaidą.

**VII. STRATEGIJOS REALIZAVIMO PRIEMONIŲ PLANAS**

**1. Prioritetas. Lopšelio-darželio vertybių puoselėjimas.**

**1.1. Tikslas.** Siekti fizinės ir dvasinės vaiko ir šeimos gerovės.

1.1.1. Uždavinys. Kurti jaukią, judėjimą ir sveiką gyvenseną skatinančią aplinką.

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės | Rodiklis, rezultatas | Planuojamas pasiekimo laikas | Atsakingas asmuo | Finansavimo šaltiniai | |
| Savivaldybės lėšos | Kiti šaltiniai |
| 1.1.1.1. | Sveikos gyvensenos projektų plėtojimas | Kiekviena grupė kasmet parengs ir įgyvendins sveikatos ugdymo projektą. Projektinėje veikloje aktyviai dalyvaus šeima | iki 2019 m. | Direktoriaus pavaduotojas ugdymui | − | − |
| 1.1.1.2. | Sportinio inventoriaus įsigijimas | Bus įrengti salėje įrengimai, skatinantys sportinį vaikų aktyvumą | 2015 m. | Direktoriaus pavaduotojas ugdymui | 463 Eur | − |
| 1.1.1.3. | Saugios, aktyvios ir kryptingos fizinį aktyvumą skatinančios lauko aplinkos kūrimas | Atnaujinti lauko takai bus saugūs (įrengti mediniai takai), įrengti lauko įrengimai (buomas, krepšinio inventorius, suoliukai), įrengta sveikatinimo erdvė (masažiniai takeliai) | iki 2019 m. | Direktorius  Direktoriaus pavaduotojas ugdymui | 811 Eur | 173 Eur  tėvų parama |
| 1.1.1.4. | Dalyvavimas maitinimo programose „Vaisiai vaikams“, „Pienas vaikams“ | Ne mažiau kaip 3 kartus per savaitę vaikai gaus nemokamai vaisių, daržovių bei pieno produktų | iki 2019 m. | Direktorius | − | ES ir nac. biudžeto lėšos |
| 1.1.1.5. | Vaikų maitinimo kokybės užtikrinimas | Bus atnaujintas virtuvės inventorius, įsigyti 5 maisto ruošimui skirti nerūdijančio plieno stalai | 2015 m. | Direktorius  Ūkvedys | 1164 Eur | 284 Eur  (pajamų mokesčio 2 proc. parama) |
| 1.1.1.6. | Ugdymo(si) sanitarinių-higieninių sąlygų priežiūra | Kas mėnesį atliksime sanitarinę-higieninę ugdymosi sąlygų priežiūrą. Kartą metuose rezultatai bus analizuojami savivaldos institucijų posėdžiuose | iki 2019 m. | Visuomenės sveikatos priežiūros specialistas | − | − |
| 1.1.1.7. | Renginio  „Aktyvi, sveika, sportuojanti šeima“ organizavimas | Renginyje dalyvaus 80 procentų tėvų | 2017 m. | Direktoriua, direktoriaus pavaduotojas ugdymui | 58 Eur | − |
| 1.1.1.8. | Tėvų švietimas sveikatos ir prevencinių programų klausimais | Kasmet bus organizuojami tėvų susirinkimai, rengiami stendiniai pranešimai, padalomoji informacija (lankstinukai, atmintinės) | iki 2019 m. | Direktorius | − | − |

1.1.2. Uždavinys. Sukurti veiksmingą psichologinių ir socialinių poreikių tenkinimo sistemą.

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės | Rodiklis, rezultatas | Planuojamas pasiekimo laikas | Atsakingas asmuo | Finansavimo šaltiniai | |
| Savivaldybės lėšos | Kiti šaltiniai |
| 1.1.2.1. | Vaiko gerovės komisijos veikla | Bus analizuojami vaiko gerovės klausimai, laiku ir veiksmingai suteikta pagalba vaikui, pedagogui, šeimai | iki 2019 m. | Vaiko gerovės komisija | − | − |
| 1.1.2.2. | Psichologinė ir socialinė pagalba vaikui, šeimai | Bus įsteigti psichologo, auklėtojo padėjėjo etatai | iki 2019 m. | Direktorius | \_ | \_ |
| 1.1.2.3. | Tarptautinės prevencinės programos „Zipio draugai“ įgyvendinimas | Kasmet įgyvendinama programa | iki 2019 m. | Pedagogai | \_ | \_ |
| 1.1.2.4. | V. Šerborn vystymo judesiu metodo taikymas | Stiprės vaiko emociniai ir fiziniai ryšiai | iki 2019 m. | Ikimokyklinio ugdymo pedadogas | − | − |
| 1.1.2.5. | Seminaras tėvams „Psichologo pagalba šeimai“ | Seminarą išklausys 75 procentai tėvų | 2016 m. | Direktorius | 289 Eur | − |
| 1.1.2.6. | Pagalba spec. poreikių turintiems vaikams | Parengti pritaikytas bendrojo ugdymo programas, užtikrinančias spec. poreikių turinčių vaikų poreikius ir pažangą | iki 2019 m. | Spec. pedagogas  Pedagogai | − | − |
| 1.1.2.7. | Pagalba vaikams, turintiems kalbos sutrikimų | Nustatyti vaikų kalbos sutrikimus, suteikti efektyvią pagalbą visiems ugdytiniams, išeinantiems į priešmokyklines grupes | iki 2019 m. | Logopedas | − | − |

1.2. Tikslas. Puoselėti etnines kultūros tradicijas.

1.2.1. Uždavinys. Stiprinti lopšelio-darželio tradicijas, siekiant aktyvaus šeimos dalyvavimo.

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės | Rodiklis, rezultatas | Planuojamas pasiekimo laikas | Atsakingas asmuo | Finansavimo šaltiniai | |
| Savivaldybės lėšos | Kiti šaltiniai |
| 1.2.1.1. | Tradicinės šventės „Močiutės skrynia“ organizavimas | Šeima bus supažindinta su etninėmis vertybėmis, skatinama jas puoselėti | iki 2019 m. | Meninio ugdymo mokytojas | 29 Eur | − |
| 1.2.1.2. | Savojo krašto (Mažosios Lietuvos) kultūros puoselėjimas | Įsigysime Mažosios Lietuvos tautinius kostiumus (6 komplektai vaikiškų rūbelių) | 2015 m. | Direktorius  Direktoriaus pavaduotojas ugdymui | 1448 Eur | − |
| 1.2.1.3. | Folkloro ansamblio subūrimas | Puoselėjama etninė kultūra, veikloje dalyvauja tėvai | 2017 m. | Meninio ugdymo mokytojas | \_ | \_ |

1.2.2. Uždavinys. Plėtoti partneriškus santykius su kitomis įstaigomis, propaguojant etnines tradicijas.

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės | Rodiklis, rezultatas | Planuojamas pasiekimo laikas | Atsakingas asmuo | Finansavimo šaltiniai | |
| Savivaldybės lėšos | Kiti šaltiniai |
| 1.2.2.1. | Bendradarbiavimas su Latvijos Priekulės miesto vaikų lopšeliu-darželiu | Bus pasirašyta bendradarbiavimo sutartis. Latvijos pedagogams bus pristatytos lopšelio-darželio vertybės | 2015 m.  2016 m. | Direktorius | − | 58 Eur |
| 1.2.2.2. | Metodinis renginys „Tradicijų perteikimas kaip kūrybiškumo ugdymas ikimokykliniame amžiuje. Turgaus diena senojoje Priekulėje“ | Rajono pedagogams bus pristatyta veikla, pasidalinta gerąja pedagogine praktika | 2015 m. | Direktorius  Direktoriaus pavaduotojas ugdymui | 145 Eur | − |
| 1.2.2.3. | Bendradarbiavimas su Klaipėdos lopšeliu-darželiu „Svirpliukas“ ir Šilutės r. Saugų vaikų darželiu | Dalinsimės gerąja darbo patirtimi, pristatysime lopšelio-darželio vertybės | iki 2019 m. | Direktorius | − | − |
| 1.2.2.4. | Bendradarbiavimas su Priekulės miesto ugdymo ir kultūros įstaigomis | Dalinsimės gerąja darbo patirtimi. Bus puoselėjamas krašto savitumas | iki 2019 m. | Direktorius,  direktoriaus pavaduotojas ugdymui | − | − |
| 1.2.2.5. | Pažintinių edukacines veiklų organizavimas | Ne mažiau kaip kartą per metus vaikai dalyvaus edukaciniuose užsiėmimuose, išvykose | iki 2019 m. | Direktorius, direktoriaus pavaduotojas ugdymui | 232 Eur | \_ |

**2. Prioritetas. Ugdymo kokybės tobulinimas.**

**2.1. Tikslas.** Siekti veiksmingo įstaigos veiklos vertinimo, įsivertinimo ir planavimo.

2.1.1. Uždavinys. Skatinti komandinį darbą vertinant ir planuojant įstaigos veiklą.

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės | Rodiklis, rezultatas | Planuojamas pasiekimo laikas | Atsakingas asmuo | Finansavimo šaltiniai | |
| Savivaldybės lėšos | Kiti šaltiniai |
| 2.1.1.1. | Motyvacinės sistemos sukūrimas | Motyvuoti pedagogai bus aktyvūs, sugebantys prisiimti asmeninę atsakomybę | iki 2019 m. | Direktorius | − | − |
| 2.1.1.2. | Komandinio darbo organizavimas | 90 procentų pedagogų dirbs komandomis, įsijungs į projektinę įstaigos veiklą, pedagogų indėlis į įstaigos metodinės ir projektinės grupės veiklą bus efektyvus | iki 2019 m. | Direktorius  Direktoriaus pavaduotojas ugdymui | − | − |
| 2.1.1.3. | Seminarai komandinio darbo gerinimui | Seminaro metu įgytos komandinio darbo metodikos bus taikomos praktikoje | iki 2018 m. | Direktorius | 579 Eur | − |
| 2.1.1.4. | Visose grupėse interneto prieigos įrengimas | Pedagogams sudarysime komunikacines sąlygas darbui, bendravimui su tėvais | iki 2016 m. | Direktorius | 1593 Eur | \_ |

2.1.2. Uždavinys. Siekti veiksmingo veiklos kokybės rezultatų panaudojimo veiklai tobulinti.

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės | Rodiklis, rezultatas | Planuojamas pasiekimo laikas | Atsakingas asmuo | Finansavimo šaltiniai | |
| Savivaldybės lėšos | Kiti šaltiniai |
| 2.1.2.1. | Vidaus audito sistemos tobulinimas | Bus sukurta veiksminga ir efektyvi įstaigos vidaus audito sistema | iki 2019 m. | Direktorius | − | − |
| 2.1.2.2. | Veiksmingų planų parengimas (strateginis, metinis ir grupių planai) | Parengti planai bus veiksmingi, jų tikslai siesis su įstaigos strateginiais, metiniais ir grupių tikslais | iki 2019 m. | Darbo grupės | − | − |
| 2.1.2.3. | Kokybiško, tikslingo ir šiuolaikiško ugdymo užtikrinimas | Parengti metų, savaitės planai bus orientuoti į vaiką | iki 2019 m. | Direktoriaus pavaduotojas ugdymui | − | − |
| 2.1.2.4. | Planavimo kokybės gerinimas | Audito rezultatai bus naudojami veiklai planuoti ir tobulinti. Pedagogai dalyvaus seminaruose planavimo kompetencijai tobulinti | iki 2019 m. | Direktorius  Direktoriaus pavaduotojas ugdymui | − | − |

**2.2. Tikslas.** Siekti pedagogų aukštesnės kvalifikacijos, stiprinti profesinę kompetenciją.

2.2.1. Uždavinys. Siekti profesinės kompetencijos augimo.

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės | Rodiklis, rezultatas | Planuojamas pasiekimo laikas | Atsakingas asmuo | Finansavimo šaltiniai | |
| Savivaldybės lėšos | Kiti šaltiniai |
| 2.2.1.1. | Pedagogų kvalifikacijos ir profesinės kompetencijos tobulinimas | Pedagogai 5 dienas per metus tobulins kvalifikaciją ir savo kompetenciją | iki 2019 m. | Direktoriaus pavaduotojas ugdymui | 2896 Eur | − |
| 2.2.1.2. | Efektyvios įstaigos pedagogų konsultavimo ir pagalbos teikimo sistemos kūrimas | Bus skiriamas mentorius naujai pradėjusiems dirbti pedagogams. | iki 2019 m. | Direktorius | − | − |
| 2.2.1.3. | Pedagogų atestacija | 2 pedagogai įgis metodininko kvalifikaciją, 3 pedagogai – vyresniojo pedagogo kvalifikaciją | iki 2019 m. | Direktorius  Direktoriaus pavaduotojas ugdymui | 25979 Eur | \_ |
| 2.2.1.4. | Šiuolaikinių informacinių ir komunikacinių technologijų taikymas ugdymo procese | Visi pedagogai sėkmingai savo darbe naudos ir taikys IKT priemones | iki 2019 m. | Direktorius | \_ | \_ |

2.2.2. Uždavinys. Vykdyti pedagoginės patirties sklaidą.

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės | Rodiklis, rezultatas | Planuojamas pasiekimo laikas | Atsakingas asmuo | Finansavimo šaltiniai | |
| Savivaldybės lėšos | Kiti šaltiniai |
| 2.2.2.1. | Informacijos sklaida apie įstaigos veiklą rajoninėje ir respublikinėje spaudoje | Kiekvienais metais bus parengtas bent vienas straipsnis rajoninėje ar/ir respublikinėje spaudoje | iki 2019 m. | Pedagogai | − | − |
| 2.2.2.2. | Metodinių renginių organizavimas rajono pedagogams | Bent kartą per du metus bus organizuojamos atviros veiklos, pasidalinta gerąja darbo patirtimi | iki 2019 m. | Direktoriaus pavaduotojas ugdymui | − | − |
| 2.2.2.3. | Dalyvavimas ikimokyklinio ir priešmokyklinio ugdymo mokytojų rajono metodinio būrelio veikloje | Bus pasidalinta sukaupta pedagogine patirtimi | iki 2019 m. | Direktoriaus pavaduotoja ugdymui | 232 Eur | \_ |
| 2.2.2.4. | Gerosios patirties sklaida tarp įstaigos pedagogų | Kartą per metus bus organizuojamos bent dvi atviros veiklos, rezultatai aptariami metodiniame ratelyje | iki 2019 m. | Direktoriaus pavaduotojas ugdymui | − | − |

**VIII. STRATEGINIO PLANO ĮGYVENDINIMAS IR PRIEŽIŪRA**

Lopšelio-darželio strateginio veiklos plano įgyvendinimo stebėseną vykdo lopšelio darželio administracija, strateginio plano rengimo grupė.

Strateginio veiklos plano stebėsena ir vertinimas vykdomas visos lopšelio-darželio veiklos metu ir visais lygiais. Strateginio veiklos plano analizė vykdoma kartą per metus, tikslų įgyvendinimą įvertinant pagal iš anksto nustatytus vertinimo kriterijus. Analizės rezultatai aptariami metodinės grupės pasitarimuose, mokytojų tarybos posėdžiuose ir pristatomi lopšelio-darželio tarybos posėdyje.

Strateginio veiklos plano uždaviniai ir priemonės gali būti papildomi ir keičiami kasmet.

Su strateginio plano vykdymo rezultatais ir numatomais pakeitimais supažindinama lopšelio-darželio bendruomenė kasmet, mokslo metų pabaigoje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Lopšelio-darželio tarybos 2014 m. gruodžio 16 d.

protokoliniu nutarimu (protokolo Nr. P2-7)